Valgkamp er lig med charmeture de steder politikerne normalt ikke kommer. Torsdag var turen kommet til SF?s Villy Søvndal, der blandt andet hjalp til med høsten.

SF?s partileder Villy Søvndal var torsdag på charmeoffensiv hos en nordjysk landmand og valgtvivler. Asger Madsen fra Brovst har ellers hele sit liv været en trofast borgerlig støtte. - Denne gang er jeg i tvivl. Det er som at vælge mellem pest eller kolera, siger Asger Madsen. Asger Madsen så skuffet over regeringen, at han seriøst flirter med den røde blok. - Jeg er skuffet over, at regeringen ikke for længst har revet papirerne i stykker med det CO2-lager, de havde planer om heroppe, og så er forandring ofte en god ting, siger Asger Madsen. Derfor var der kaffe og kage til Villy Søvndal, og efter kaffen hjalp Villy også til med høsten. Jo, i en valgkamp gælder alle tricks. - Jeg tror, vi står i en valgkamp, hvor der er krydsninger på kryds og tværs, som vi ikke havde forestillet os. Jeg tror, folk er meget lyttende til, hvad der sker, for mennesker, der har oplevet 10 år med VKO kan jo se, at det ikke går ret godt i Danmark, siger Villy Søvndal. Og selvom Asger Madsen stadig er i tvivl, så er han efter dagens besøg rykket tættere på SF. - Jeg kan stadig godt finde på at stemme på SF, også mere nu end før i dag, siger Asger Madsen.